ग्रामीणों का कहना था कि गांव हीरापुर में इन-दिनों विद्युत महकमे द्वारा विद्युतीकरण का काम कराया जा रहा है। पूरे गांव में बिजली की लाइन खिंचवाई जा रही है, लेकिन ग्रामीणों का आरोप है कि ठेकेदार पहले एक खास तबके की बस्ती में ही लाइन खिंचवा रहा है और बाकी बस्तियों में लाइन ख्ंिाचवाने का उनका कोई इरादा नहीं है। ग्रामीणों का आरोप था कि यह सभी बसपा के एक नेता के इशारे पर किया जा रहा है, जिससे गांव की अन्य बस्तियां विद्युतीकरण से वंचित रह जाएंगी और इन इलाकों में बिजली नहीं मिल पाएगी। वह कई बार ठेकेदार से इस बारे में कह चुके हैं, लेकिन ठेकेदार का कहना है कि उच्चाधिकारियों के जैसे आदेश हैं, उसके हिसाब से ही यहां विद्युतीकरण का काम किया जाएगा। ग्रामीणों का कहना था कि इसकी शिकायत उन अधिकारियों से भी की गई, जोकि इस काम की देखरेख कर रहे हैं, लेकिन उन्होंने इस पर कोई ध्यान नहीं दिया।ग्रामीणों ने इसकी शिकायत सपा नेता रामनारायण काके व बृजेश वशिष्ठ से की तो वह इन ग्रामीणों को साथ लेकर मंगलवार को अधीक्षण अभियंता के दफतर पहुंचे और उन्हें पूरी स्थिति से अवगत कराया। सपा नेताआें ने एसई से कहा कि गांव की सभी बस्तियों में समान रूप से विद्युतीकरण कराया जाए।